Source: http://www.bihon.ro/datoria-noastra-e-sa-luptam/1906560
Timestamp: 2018-10-20 21:03:00+00:00

Document:
„Datoria noastră e să luptăm” - BIHON
„Datoria noastră e să luptăm”
la	29. septembrie 2017 11:29	 Reactualizat la:	 29. septembrie 2017 23:33
CSM Digi înfruntă Steaua Roşie, Vouliagmeni şi Sintez Kazan în turneul de la Oradea.
Poloiştii orădeni se confruntă cu probleme de lot înaintea debutului în noua ediţie a Ligii Campionilor. Antrenorul Dorin Costrăş nu se poate baza pe serviciiile olandezului Jesse Koopman, care şi-a fracturat un deget de la picior în stagiul din Spania, respectiv ale fundaşului Bogdan Remeş, care se află în convalescenţă după o operaţie la umăr.
„Aceste absenţe se vor resimţi, pentru că este vorba de doi jucători de bază, în condiţiile în care lotul nostru este mult întinerit faţă de sezonul trecut. Practic, suntem o echipă nouă, cu mulţi juniori şi jucători tineri, lipsiţi de experienţa meciurilor în cupele europene. Dar acest lucru nu este o noutate pentru noi, îl ştiam din momentul în care am decis să facem schimbul de generaţii”, ne-a declarat antrenorul CSM Digi, Dorin Costrăş.
Cu toate acestea, tehnicianul orădean afirmă că echipa sa nu va porni din postura de out-sideră în acest turneu. „În mod cert, nu ne aflăm în situaţia de favoriţi. Cu toate acestea, nu trebuie să ne speriem de numele adversarelor şi în niciun caz, nu ne vom considera dinainte învinşi. Va trebui să facem meciuri cât mai bune, să ne mobilizăm şi să ne autodepăşim”, spune Costrăş.
Antrenorul CSM Digi este convins că aceste meciuri vor constitui teste utile pentru tinerii săi jucători. „Cei mai mulţi dintre jucătorii noşri nu au mai jucat în cupele europene, iar presiunea pe care o vor suporta va fi desigur, foarte mare. Ei trebuie să profite de şansa care li se oferă şi să înveţe din aceste meciuri, să acumuleze experienţă. Chiar dacă nu ne vom califica, trebuie să lăsăm o impresie bună. Dorim să fim o echipă bătăioasă, ambiţioasă, cu o atitudine pozitivă, care luptă, se bate pentru fiecare minge”, a conchis Dorin Costrăş.
Aceesul publicului la meciurile turneului de Liga Campionilor, la Bazinul Olimpic „Ioan Alexandrescu”, va fi liber.
Bazinul Olimpic „Ioan Alexandrescu” din Oradea va găzdui în perioada 29 septembrie – 1 octombrie turneul Grupei H din cadrul turului secund preliminar al LEN Champions League. Din grupă fac parte echipele CSM Digi Oradea (România), NC Vouliagmeni (Grecia), Sintez Kazan (Rusia) şi Steaua Roşie Belgrad (Serbia).
Vineri, 29 septembrie:
ora 18:00, NC Vouliagmeni – Sintez Kazan 7 – 10
ora 19:30, CSM Digi Oradea – Steaua Roşie Belgrad 6-3
ora 18:00, Sintez Kazan – Steaua Roşie Belgrad
ora 19:30, CSM Digi Oradea – NC Vouliagmeni
Duminică, 1 octombrie:
ora 10:00, Steaua Roşie Belgrad – NC Vouliagmeni
ora 11:30, CSM Digi Oradea – Sintez Kazan
Taguri: csm digi oradea, len champions league, oradea, turneu
S-au răzbunat pe Dinamo
Nu şi-a menajat concitadina
Baschetbalistele au debutat „cu stângul”
Baschetbaliștii CSM dau piept cu Dinamo Știința
Derby orădean în Superligă
Determinarea și voința nu au fost suficiente! Debut cu stângul în grupele FIBA
CSM CSU Oradea se duelează cu nemții de la s.Oliver Würzburg
CSM Bacău a fost o „nucă mult prea tare”

References: CSM 
 CSM 
 CSM 
 CSM 
 CSM 
 CSM 
 CSM 
 csm 
 CSM 

CSM 

CSM